Myyntivalmentaja Mika D. Rubanovitsch.
**Mika D. Rubanovitsch** (s. 1967 Helsinki) on suomalainen tietokirjailija, yritysvalmentaja ja liikkeenjohdon konsultti.

Nimi
----

Rubanovitschin sukunimi on peräisin hänen isänsä Puolan juutalaistaustaisesta suvusta. Hänen äitinsä sukujuuret ovat Saksassa ja Ruotsissa. Rubanovitschin nimessään käyttämä D-kirjain, toisen nimen Davidin alkukirjain, on muisto ajalta, jolloin hän asui Yhdysvalloissa, jossa käytäntö oli yleinen.

Ura
---

Rubanovitsch valmistui Helsingin ruotsinkielisestä kauppakorkeakoulusta runsaassa kahdessa vuodessa, minkä vuoksi hänet noteerattiin lehdissä siihen mennessä nuorimpana suomalaisena armeijan käyneenä ekonomina. Valmistuttuaan 21-vuotiaana hän perusti Sam Inkisen kanssa nuorten menestyjien verkoston *The Young Professionals*, joka toi heille kummallekin näkyvyyttä. He kertoivat menestyksestään seminaareissa ja olivat keskustelemassa jupeista esimerkiksi Ylen *Lauantaisauna*-ohjelmassa vuonna 1989.  Työuransa hän aloitti Tamrockilla. Oltuaan muun muassa Luhdan, Tiedon, Hotelzon Internationalin ja Pariisissa LetsBuyIt.com -yhtiön  palveluksessa hän perusti vuosituhannen alussa oman konsulttiyrityksensä Johtajatiimin. Yritys on jatkoa hänen isoisänsä vuonna 1936 perustamalle yritykselle OY Imperial Sales AB:lle. Rubanovitsch toimii yrityksessään toimitusjohtajana ja myyntivalmentajana.

Kirjoista
---------

### Ostovallankumous: Miten moderni myyjä vastaa asiakkaan muuttuvaan ostoprosessiin (2015)

Kauppatieteen maisterit Jukka Aminoff ja Rubanovitsch kirjoittivat Ostovallankumouksen vuonna 2015. 1500-luvulla valta oli tukkukauppiailla, 1700-luvulta lähtien tuottajilla, toisen maailmansodan jälkeen jälleenmyyjillä ja internetin nousun myötä valta siirtyi ensimmäisen kerran historiassa ostajille. Ostajien odotukset yritysten ja tuotetarjonnan suhteen nousuvat. Kirja korostaa markkinoinnin, myynnin ja digitalisaation yhteensovittamista. Aminoff ennusti the Royal Society of Arts'n kirjoituksessa uuden markkinatilanteen edistävän ostajien tietoisuutta brändeistä ja markkinoista, sekä lisäävän odotusarvoja.

### Kestävä myynti ja johtaminen: The Nordic Way (2023)

Syksyllä 2023 julkaistaan Rubanovitschin ja Tomi Hilvon tietokirja "Kestävä myynti & johtaminen: The Nordic Way". "Kestävä myynti & johtaminen: The Nordic Way" tarjoaa inspiroivan näkemyksen siitä, miten kestävyys synnyttää kilpailuedun. Se sisältää käytännönläheisiä esimerkkejä siitä, miten kestävä myynti ja johtaminen auttavat asiakkaita ja loppuasiakkaita menestymään. Teos avaa kestävää myyntiä kuuden pohjoismaisen "sielun" kautta, joita ovat *Innovatiivinen visio*, *Yhteinen onnellisuus*, *Radikaali läpinäkyvyys*, *No Ego -ajattelu*, *Tarpeeksi on tarpeeksi -periaate* ja *Älykäs voimaannuttaminen*.

Kirjat
------

Rubanovitsch on kirjoittanut vuodesta 2005 lähtien useita kirjoja myynnistä, markkinoinnista ja työelämästä:

* Mika D. Rubanovitsch ja Elina Aalto: *Myynnin lyhytterapia: sanoista tekoihin,* 2005
* Mika D. Rubanovitsch ja Elina Aalto: *Haasteena myynnin johtaminen,* 2007
* Mika D. Rubanovitsch ja Elina Aalto: *Myy enemmän - myy paremmin,* 2007
* Mika D. Rubanovitsch ja Ville Valorinta: *Älykäs myynnin ohjaaminen,* 2009
* Mika D. Rubanovitsch, Elina Aalto ja Antti Hagqvist: *Bisnesatleetti - Miten pääsen 8 tunnin työkuntoon?,* 2011
* Ben Furman, Nina Pinjola ja Mika D. Rubanovitsch: *Valmenna onnistumaan. Nyt,* 2014
* Jukka Aminoff ja Mika D. Rubanovitsch: *Ostovallankumous,* 2015
* Mika D. Rubanovitsch: *Papu ja Kaija Myyräkoulussa,* 2016
* Mika D. Rubanovitsch: *Myyntikapina,* 2018
* Mika D. Rubanovitsch: *STOP-myynti: pysähdy myymään,* 2019
* Mika D. Rubanovitsch: *Modernin johtajan käsikirja : älä ole pomo,* 2020
* Mika D. Rubanovitsch: *Kukkulan Kuningas: 10 askelta itsesi johtamiseen,* 2020
* Mika D. Rubanovitsch: *Myynnin psykologia: temppu ja miten se tehdään*, 2023
* Tomi Hilvo ja Mika D. Rubanovitsch: *Kestävä myynti & johtaminen: The Nordic Way*, 2023

Yksityiselämä
-------------

Vuonna 2014 Rubanovitsch perusti Facebookiin "Pelastetaan Stocka – Siellä on kaikki" -nimisen ryhmän. Hän keräsi ryhmän keskusteluista 55-sivuisen raportin, jonka hän luovutti Stockmannin johdolle.

Rubanovitsch ja psykiatri Ben Furman ovat serkkuja.

Lähteet
-------

1. 1 2 3 4 5  Elina Hakola: Stockmannin pelastaja *Talouselämä*. Viitattu 19.2.2019.
2. 1 2  Family Tree: Rubanovich *www.ruba28.eu*. Viitattu 20.2.2019.
3. 1 2 3 4  Tämä mies halusi pelastaa Stockan Facebookissa ja kaipaa nyt 21-vuotiasta kapinallista panemaan kaiken uusiksi *Helsingin Sanomat*.  19.9.2014. Viitattu 19.2.2019.
4. ↑  Elina Hakola: Stockmannin pelastaja *Talouselämä*.  8.8.2014. Viitattu 31.10.2023.
5. ↑  Elävä arkisto: Jupit | YLE Teema | yle.fi *vintti.yle.fi*. Viitattu 19.2.2019.
6. ↑  LALLUKKA MIKA: KANTAPAIKKA: Mika D. Rubanovitsch, Tamrock: Strategian takana on ihminen *Kauppalehti*. Viitattu 19.2.2019.
7. ↑  Mika D. Rubanovitsch *kirja.elisa.fi*. Viitattu 19.2.2019.
8. 1 2  Imperial Sales Oy Ab - Johtajatiimi - Y-tunnus: 1631865-4 - Yritystiedot, taloustiedot, päättäjät & hallituksen jäsenet *www.finder.fi*. Viitattu 19.2.2019.
9. 1 2  Myynnissä piilee mahdollisuus *Kauppalehti*. Viitattu 19.2.2019.
10. ↑  otlehti: Mikä ostovallankumous? *Osuustoiminta-lehti*.  1.12.2015. Viitattu 17.4.2024.
11. ↑  redandblueadmin: Aloita vuoropuhelu ennen tapaamista *Myynnin ja markkinoinnin ammattilaiset MMA*.  3.2.2016. Viitattu 17.4.2024.
12. ↑  Elina Hakola: Asiakas ei voi unohtua *Talouselämä*.  13.11.2015. Viitattu 17.4.2024.
13. ↑  The rise of the Conscious Consumer *The RSA*.  9.12.2016. Viitattu 17.4.2024. (englanniksi)
14. ↑  Kestävä myynti & johtaminen Kirja Pehmeäkantinen *suomalainen.com*. Viitattu 12.9.2023.
15. ↑  Rubanovitsch; Mika D. | Hakutulokset | Finna.fi *www.finna.fi*. Viitattu 20.2.2019.
16. ↑  Kukkulan Kuningas : 10 askelta itsesi johtamiseen, Mika D. Rubanovitsch, Mironi Oy | Booky.fi *www.booky.fi*. Viitattu 19.1.2021.
17. ↑   Myynnin psykologia: temppu ja miten se tehdään, Mika D. Rubanovitsch | Talouselämä.fi *www.talouselämä.fi*. Viitattu 16.7.2023.
18. ↑  Hilvo, Tomi & Rubanovitsch, Mika D.: *Kestävä myynti & johtaminen – The Nordic Way*. Nordic Way Group, 10/2023. ISBN 9789526529509.

Aiheesta muualla
----------------

* Rubanovitsch somessa: LinkedIn ja YouTube
* YLE Häme: Mika D. Rubanovitsch ja hyvä asiakaspalvelu
* Spotlight: Kuinka Stockmannin käy? Toimittaja Pekka Palmgren haastatteli Mika D.Rubanovitschia